**ՏԵՂԵԿԱՆՔ-ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶԻ ՎԵԴԻ ՀԱՄԱՅՆՔԻ ԱՎԱԳԱՆՈՒ ԱՆԴԱՄ ՄԵԼՔՈՆ ՏԱԼՈՅԱՆԻ՝ ԱՎԱԳԱՆՈՒ ԱՆԴԱՄԻ ԼԻԱԶՈՐՈՒԹՅՈՒՆՆԵՐԸ ՎԱՂԱԺԱՄԿԵՏ ԴԱԴԱՐԵՑՆԵԼՈՒ ՄԱՍԻՆ» ՎԵԴԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

Թիվ 13 Ընտրատարածքային ընտրական հանձնաժողովի 17.11.2022 թվականի N 17 Արձանագրությամբ ՀՀ Արարատի մարզի Վեդի համայնքի ավագանու 27.03.2022 թվականի ընտրությունների արդյունքներով «Իմ հզոր համայնք» կուսակցության ընտրական ցուցակից ընտրված ավագանու անդամի մանդատը տրվել է Մելքոն Տալոյանին:

Վեդու համայնքապետարանի աշխատակազմի քարտուղարի կողմից տրված 30.06.2023թ-ի գրության համաձայն՝ Վեդի համայնքի ավագանու անդամ Մելքոն Տալոյանը մանդատը ստանալու օրվանից հետո չի մասնակցել ս/թ-ի փետրվարի 14-ին, մարտի 10-ին, ապրիլի 5-ին, մայիսի 2-ին, մայիսի 19-ին, հունիսի 2-ին գումարված համայնքի ավագանու հերթական և արտահերթ նիստերին:

Համաձայն «Տեղական ինքնակառավարման մասին» ՀՀ օրենքի 21-րդ հոդվածի 2-րդ մասի 1-ին կետի՝ համայնքի ավագանու անդամը պարտավոր է մասնակցել ավագանու նիստերին և քվեարկություններին, մինչդեռ Վեդի համայնքի ավագանու անդամ Մելքոն Տալոյանը անհարգելի պատճառներով բացակայել է ավագանու նիստերից, ինչպես նաև Օրենքի 21-րդ հոդվածի 2-րդ մասի 4-րդ կետի համաձայն՝ ավագանու կանոնակարգով սահմանված կարգով չի անդամակցել ավագանու որևէ մշտական հանձնաժողովի, չի մասնակցել դրա նիստերին:

Հաշվի առնելով վերոգրյալը, ղեկավարվելով Օրենքի 18-րդ հոդվածի 1-ին մասի 14-րդ կետով, առաջարկվում է Մելքոն Տալոյանի՝ Վեդի համայնքի ավագանու անդամի լիազորությունները վաղաժամկետ դադարեցնել:

**ՀԱՄԱՅՆՔԻ ՂԵԿԱՎԱՐ՝ ԳԱՐԻԿ ՍԱՐԳՍՅԱՆ**